18/06/2013 | Administración LocalMunicipal
Brión
Notificación por edictos

NOTIFICACIÓN POR EDICTOS De conformidade co artigo 59.5 da Lei 30/1992, do 26 de novembro, de réxime xurídico das administracións públicas e do procedemento administrativo común, por medio do presente edicto cúrsase notificación a Urban Servicios Inmobiliarios S. L., por non poderse practicar a mesma despois de intentada dúas veces, da resolución da Alcaldía de 23 de maio de 2013, que a continuación se transcribe na súa parte dispositiva: “De conformidade coas competencias desta Alcaldía ao abeiro do disposto nos artigos 209, 210 e 211 da Lei 9/2002, do 30 de decembro, e visto o informe xurídico transcrito de data 21.05.2013, RESOLVO: 1.º.–DESESTIMAR O RECURSO DE REPOSICIÓN interposto por Urban Servicios Inmobiliarios, S. L. contra a resolución da Alcaldía do 14 de abril de 2013.2.º.–PROCEDER Á CLAUSURA DA ACTIVIDADE que se ven desenvolvendo na edificación promovida por Urban Servicios Inmobiliarios, S. L. no Lg. de Rourís, dispoñendo que por parte da Policía Local se instalen os correspondentes carteis na entrada do edificio, advertindo á entidade interesada que no caso de incumprimento da orde de clausura se procederá a dar conta ao Xulgado por desobediencia á autoridade.3.º.–IMPOÑER a URBAN SERVICIOS INMOBILIARIOS, S. L. unha terceira multa coercitiva, por importe de cinco mil euros como consecuencia do incumprimento do ordeado nos Decretos da Alcaldía de data 08.06.2012, 27.07.2012 e 15.04.13. As multas deberán ser abonadas polo interesado no lugar e nos prazos que se lle indicarán na notificación desta resolución, advertindo ao interesado que, en caso de non facerse efectivo o importe da multa no prazo sinalado, procederase o seu cobro pola vía de constrinximento.4.º.–REQUIRIR NOVAMENTE A URBAN SERVICIOS INMOBILIARIOS, S. L. que, de conformidade co sinalado no artigo 211, apartado 2.º. a) da Lei 9/2002, do 30 de decembro, proceda NO PRAZO MÁXIMO DE QUINCE (15) DÍAS a adaptar a actividade que desenvolve no inmoble á licenza de apertura concedida por acordo da Xunta de Goberno Local de data 17 de marzo de 2010 ou, no seu caso, a solicitar nova licenza de actividade para a legalización do uso existente, se iso fose posible.5.º.–ADVERTIR a URBAN SERVICIOS INMOBILIARIOS, S. L que no caso de non dar cumprimento ao indicado na presente resolución, poderase procede á execución forzosa, en particular mediante á imposición de novas multas coercitivas, reiterables periódicamente ata lograr a execución polo suxeito obrigado, na contía establecida no artigo 209.6.º da LOUG.6.º.–ADVERTIR á entidade interesada que, de conformidade co sinalado no artigo 216.2.º da LOUGA, toda infracción urbanística conlevará a imposición de sancións ós responsables, así como a obrigación de resarcimento dos danos e indemnización dos prexuízos a cargo dos mesmos, todo elo con independencia das medidas de reposición da legalidade urbanística.7.º.–NOTIFICAR esta resolución aos interesados con expresión dos recursos pertinentes.” Contra esta resolución, que pon fin á vía administrativa, poderá optar por: a) Interpoñer potestativamente recurso de reposición ante o mesmo órgano que ditou o acto, no prazo dun mes contado a partir do día seguinte ao da recepción da presente notificación, nos termos dos artigos 116 e 117 da Lei 30/1992, de réxime xurídico das administración públicas e do procedemento administrativo común, na súa redacción dada pola Lei 4/1999. b) Interpoñer directamente recurso contencioso administrativo ante o órgano xurisdicional competente da orde contencioso administrativa, no prazo de dous meses contados desde o día seguinte ao da recepción da presente notificación, de conformidade co establecido no artigo 46.1 da Lei 29/1998, reguladora da xurisdicción contencioso administrativa. Así mesmo advírteselle que tamén poderá empregar calquera outro recurso que estime pertinente, así como exercer as acción que procedan ante a xurisdicción competente. Brión, 10 de xuño de 2013. O alcalde José Luis García García